CELEX: 32014R0448
Language: et
Date: 2014-05-02 00:00:00
Title: Komisjoni rakendusmäärus (EL) nr 448/2014, 2. mai 2014 , millega muudetakse rakendusmäärust (EL) nr 1035/2011, ajakohastades viiteid Chicago konventsiooni lisadele  EMPs kohaldatav tekst

3.5.2014   
            
            
               ET
            
            
               Euroopa Liidu Teataja
            
            
               L 132/53
            
         KOMISJONI RAKENDUSMÄÄRUS (EL) nr 448/2014,
   2. mai 2014,
   millega muudetakse rakendusmäärust (EL) nr 1035/2011, ajakohastades viiteid Chicago konventsiooni lisadele
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 10. märtsi 2004. aasta määrust (EÜ) nr 550/2004 aeronavigatsiooniteenuste osutamise kohta ühtses Euroopa taevas (teenuse osutamise määrus), (1) eriti selle artikleid 4, 6 ja 7,
   võttes arvesse Euroopa Parlamendi ja nõukogu 20. veebruari 2008. aasta määrust (EÜ) nr 216/2008, mis käsitleb tsiviillennunduse valdkonna ühiseeskirju ja millega luuakse Euroopa Lennundusohutusamet ning tunnistatakse kehtetuks nõukogu direktiiv 91/670/EMÜ, määrus (EÜ) nr 1592/2002 ning direktiiv 2004/36/EÜ, (2) eriti selle artikli 8b lõiget 6,
   ning arvestades järgmist:
   
               (1)
            
            
               Komisjoni rakendusmääruses (EL) nr 1035/2011 (3) on kehtestatud aeronavigatsiooniteenuste osutamise rakenduseeskirjad. Kõnealuste rakenduseeskirjadega jõustatakse 7. detsembril 1944 Chicagos allkirjastatud rahvusvahelises tsiviillennunduse konventsioonis (edaspidi „Chicago konventsioon”) sätestatud standardid ja kohustused kooskõlas Euroopa Parlamendi ja nõukogu määruse (EÜ) nr 549/2004 (4) artikli 1 lõikes 3 ning määruse (EÜ) nr 216/2008 artikli 2 lõike 2 punktis d sätestatud eesmärkidega.
            
         
               (2)
            
            
               Rahvusvaheline Tsiviillennunduse Organisatsioon (ICAO) on hiljuti muutnud Chicago konventsiooni 3., 4., 10., 11., 14. ja 15. lisa. 3., 4., 10. ja 11. lisa muudatused ning 14. ja 15. lisa muudatus 11-A jõustusid 14. novembril 2013, 14. lisa muudatus 11-B aga jõustub 14. novembril 2014.
            
         
               (3)
            
            
               Vastavalt rakendusmääruse (EL) nr 1035/2011 põhjendusele 14 peaksid aeronavigatsiooniteenuste osutajad tegutsema asjakohaste ICAO standardite kohaselt seni, kuni kõnealused standardid on täielikult üle võetud liidu õigusaktidesse. See kehtib ka selliste standardite suhtes, mis on Rahvusvahelise Tsiviillennunduse konventsiooni lisades tehtud hiljutistest muudatustest tulenevalt läbi vaadatud. Seepärast tuleks vastavalt ajakohastada rakendusmääruses (EL) nr 1035/2011 sisalduvaid viiteid konventsioonile.
            
         
               (4)
            
            
               Käesolevas määruses sätestatud meetmed on kooskõlas määruse (EÜ) nr 549/2004 artikli 5 kohaselt asutatud ühtse taeva komitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Rakendusmääruse (EL) nr 1035/2011 lisa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 2. mai 2014
      
         
            Komisjoni nimel
         
         
            president
         
         José Manuel BARROSO
      
   
   
      (1)  ELT L 96, 31.3.2004, lk 10.
   
      (2)  ELT L 79, 19.3.2008, lk 1.
   
      (3)  Komisjoni rakendusmäärus (EL) nr 1035/2011, 17. oktoober 2011, milles sätestatakse aeronavigatsiooniteenuste osutamise ühised nõuded ja millega muudetakse määrusi (EÜ) nr 482/2008 ja (EL) nr 691/2010 (ELT L 271, 18.10.2011, lk 23).
   
      (4)  Euroopa Parlamendi ja nõukogu määrus (EÜ) nr 549/2004, 10. märts 2004, millega sätestatakse raamistik ühtse Euroopa taeva loomiseks (raammäärus) (ELT L 96, 31.3.2004, lk 1).
   
      LISA
      
                  1.
               
               
                  I lisas asendatakse punkti 2.2.1 teine lõik järgmisega:
                  „Punktides a ja b esitatud teave peab olema kooskõlas määruse (EÜ) nr 549/2004 artiklis 11 osutatud riigi või funktsionaalse õhuruumiosa tasandi tulemuslikkuskavaga ning ohutusega seotud andmete puhul Rahvusvahelise Tsiviillennundusorganisatsiooni konventsiooni 19. lisa standardis 3.1.1 osutatud riikliku ohutusprogrammiga (vajaduse korral).”
               
            
                  2.
               
               
                  II lisa punkti 4 alapunktid b ja c asendatakse järgmisega:
                  
                              „b)
                           
                           
                              10. lisa lennunduse sidevahendite kohta; II osa: sidepidamiskord, sealhulgas aeronavigatsiooniteeninduse protseduuride (PANS) staatusega sidepidamiskord (6. trükk, oktoober 2001, sealhulgas kõik muudatused kuni muudatuseni nr 88-A (kaasa arvatud));
                           
                        
                              c)
                           
                           
                              11. lisa lennuliiklusteenuste kohta (13. trükk, juuli 2001, sealhulgas kõik muudatused kuni muudatuseni nr 49 (kaasa arvatud)) ja rakendusmäärus (EL) nr 923/2012 (1) (vajaduse korral).
                           
                        
                     (1)  Komisjoni rakendusmäärus (EL) nr 923/2012, 26. september 2012, millega kehtestatakse ühised lennureeglid ning aeronavigatsiooniteenuseid ja -protseduure käsitlevad käitamissätted ning muudetakse rakendusmäärust (EL) nr 1035/2011 ning määruseid (EÜ) nr 1265/2007, (EÜ) nr 1794/2006, (EÜ) nr 730/2006, (EÜ) nr 1033/2006 ja (EL) nr 255/2010 (ELT L 281, 13.10.2012, lk 1).”"
						
               
            
                  3.
               
               
                  III lisa punkti 2 alapunktid a, b ja c asendatakse järgmisega:
                  
                              „a)
                           
                           
                              3. lisa meteoroloogiateenuste kohta (18. trükk, juuli 2013, sealhulgas kõik muudatused kuni muudatuseni nr 76 (kaasa arvatud)), ilma et see piiraks rakendusmääruse (EL) nr 923/2012 kohaldamist;
                           
                        
                              b)
                           
                           
                              11. lisa lennuliiklusteenuste kohta (13. trükk, juuli 2001, sealhulgas kõik muudatused kuni muudatuseni nr 49 (kaasa arvatud)) ja rakendusmäärus (EL) nr 923/2012 (vajaduse korral).
                           
                        
                              c)
                           
                           
                              ilma et see piiraks määruse (EL) nr 139/2014 (2) kohaldamist, 14. lisa lennuväljade kohta järgmistes versioonides:
                              
                                          i)
                                       
                                       
                                          I osa lennuväljade konstruktsiooni ja töö kohta (6. trükk, juuli 2013, sealhulgas kõik muudatused kuni muudatuseni nr 11-A (kaasa arvatud) ja alates 13. novembrist 2014 muudatuseni nr 11-B (kaasa arvatud));
                                       
                                    
                                          ii)
                                       
                                       
                                          II osa helikopteriväljakute kohta (4. trükk, juuli 2013, sealhulgas kõik muudatused kuni muudatuseni nr 5 (kaasa arvatud)).
                                       
                                    
                        
                     (2)  Komisjoni määrus (EL) nr 139/2014, 12. veebruar 2014, millega kehtestatakse lennuväljadega seotud nõuded ja haldusmenetlused vastavalt Euroopa Parlamendi ja nõukogu määrusele (EÜ) nr 216/2008 (ELT L 44, 14.2.2014, lk 1).”"
						
               
            
                  4.
               
               
                  IV lisa punkti 2 alapunkt b asendatakse järgmisega:
                  
                              „b)
                           
                           
                              rahvusvahelise tsiviillennunduse konventsiooni järgmistes lisades, niivõrd kui need on asjakohased asjaomases õhuruumis osutatavate aeronavigatsiooniteabe teenuste puhul:
                              
                                          i)
                                       
                                       
                                          3. lisa rahvusvahelisele lennundusele meteoroloogiateenuste osutamise kohta (18. trükk, juuli 2013, sealhulgas kõik muudatused kuni muudatuseni nr 76 (kaasa arvatud));
                                       
                                    
                                          ii)
                                       
                                       
                                          4. lisa lennunduskaartide kohta (11. trükk, juuli 2009, sealhulgas kõik muudatused kuni muudatuseni nr 57 (kaasa arvatud));
                                       
                                    
                                          iii)
                                       
                                       
                                          15. lisa aeronavigatsiooniteabe teenuste kohta (14. trükk, juuli 2013, sealhulgas kõik muudatused kuni muudatuseni nr 37 (kaasa arvatud)), ilma et see piiraks määruse (EL) nr 73/2010 kohaldamist.”
                                       
                                    
                        
            
                  5.
               
               
                  V lisa punkti 3 alapunktid a–e asendatakse järgmisega:
                  
                              „a)
                           
                           
                              I osa raadionavigatsiooniseadmete kohta (6. trükk, juuli 2006, sealhulgas kõik muudatused kuni muudatuseni nr 88-A (kaasa arvatud));
                           
                        
                              b)
                           
                           
                              II osa sidepidamiskorra kohta, sealhulgas aeronavigatsiooniteeninduse protseduuride (PANS) staatusega sidepidamiskord (6. trükk, oktoober 2001, sealhulgas kõik muudatused kuni muudatuseni nr 88-A (kaasa arvatud));
                           
                        
                              c)
                           
                           
                              III osa sidesüsteemide kohta (2. trükk, juuli 2007, sealhulgas kõik muudatused kuni muudatuseni nr 88-A (kaasa arvatud));
                           
                        
                              d)
                           
                           
                              IV osa seireradarite ja kokkupõrke vältimise süsteemide kohta (4. trükk, juuli 2007, sealhulgas kõik muudatused kuni muudatuseni nr 88-A (kaasa arvatud));
                           
                        
                              e)
                           
                           
                              V osa aeronavigatsioonialase raadiosagedusspektri kasutamise kohta (3. trükk, juuli 2013, sealhulgas kõik muudatused kuni muudatuseni nr 88-A (kaasa arvatud)).”